cyanic-selkie/wikianc huggingface dataset:
Πολιτισμός
Η λειτουργιστική προσέγγιση
Η λειτουργιστική προσέγγιση, επηρεασμένη από την κοινωνιολογία, βασίστηκε πάνω σε σχετικιστικές θέσεις του Ντιρκάιμ (Durkheim) και του Μος (Mauss), οι οποίοι -προτιμώντας πάντα τη χρήση του όρου civilisation ή αναλόγων του και όχι του culture- είχαν στηρίξει την άποψη ότι κάθε λαός έχει τον πολιτισμό του ανεξαρτήτως φυλής. Βρήκε τον κυριότερο εκφραστή της στον Μπρόνισλαβ Μαλινόβσκι, που ενώ εισήγαγε ενδιαφέρουσες ιδέες, δεν κατόρθωσε να σχηματίσει ένα επαρκές θεωρητικό πλαίσιο για τον πολιτισμό. Σημαντική πάντως παραμένει η παρατήρησή του ότι δεν είναι εφικτή η αναγωγή ενός πολιτισμού στις ρίζες του, καθώς και η τοποθέτησή του περί ανεδαφικότητας της εξελικτικής-αξιολογικής θεώρησης του πολιτισμού, μετακυλίοντας έτσι παράλληλα το βάρος της έρευνας περισσότερο στην επεξήγηση της εσωτερικής συνοχής του.
Η δομιστική προσέγγιση
Σύμφωνα με τη δομιστική προσέγγιση που εξέφρασε πρώτος ο Λεβί Στρως υφίσταται ένας υπερκείμενος πολιτισμός, οφειλόμενος στην κοινή καταγωγή των ανθρώπων που περιλαμβάνει τις επιμέρους εκφράσεις του, όπως αυτές διαμορφώνονται από τις κοινωνικές συνθήκες. Στόχος των δομιστών ήταν να παρουσιάσουν ένα μοντέλο που περιλαμβάνει όλα τα επιμέρους στοιχεία από τα οποία αυτό εξαρτάται και να προβλέψουν τις αλλαγές που μπορεί να επιφέρει μία συγκεκριμένη μεταβολή ενός στοιχείου πάνω στην αρχική δομή του μοντέλου. Ο ίδιος ο Στρώς είχε ισχυριστεί ότι «κάθε πολιτισμός μπορεί να θεωρηθεί ως ένα σύνολο συμβολικών συστημάτων». Κατά την εξέλιξη του δομισμού στην Αμερική διατυπώθηκε η θέση ότι κοινωνία και πολιτισμός είναι έννοιες αλληλοεξαρτώμενες και σχεδόν ταυτόσημες.
Οι απόψεις των δομιστών παρότι προσέφεραν ένα ολοκληρωμένο θεωρητικό πλαίσιο, επικρίθηκαν ότι εγκλωβίζουν μονοδιάστατα τη μελέτη στις δομές της κοινωνίας και αποτυγχάνοντας τελικώς να ερευνήσουν το αντικείμενο του πολιτισμού.
Το «μέτρο» του πολιτισμού
Ένας πολιτισμός είναι μια πολυδιάστατη φράκταλ δομή, ένας τρόπος οργάνωσης της κοινωνίας που γεννάται από το μαθηματικό σπόρο της συλλογικής νοημοσύνης. Ως εκ τούτου δεν έχει χαρακτηριστική κλίμακα μέτρησης ώστε να αποτιμηθεί, είναι δύσκολο δηλαδή να βαθμολογήσουμε έναν πολιτισμό λαμβάνοντας υπόψη τις λεπτομέρειες όλων των σημείων που του δίνουν υπόσταση και για το λόγο αυτό υπήρχαν και υπάρχουν έντονες διαμάχες ακόμα και για τον ίδιο του τον ορισμό. Ένα μη ποιοτικό μέτρο της ανάπτυξης ενός πολιτισμού πρότεινε το 1964 ο Ρώσος αστρονόμος Νικολάι Καρντάσεφ με την κλίμακα Καρντάσεφ, που κατατάσσει έναν πολιτισμό σύμφωνα με την ενέργεια που είναι σε θέση να καταναλώνει και να χειραγωγεί. Το σκεπτικό ήταν πως οι ενεργειακές ανάγκες ενός πολιτισμού αντικατοπτρίζουν το βαθμό ανάπτυξής του και ταυτόχρονα την εξάπλωσή του στον Κόσμο. Η βασική βαθμονόμηση γίνεται με βάση τρεις ενεργειακές θέσεις στην κλίμακα που αντιστοιχούν στην ικανότητα πλήρους διαχείρισης των ενεργειακών πόρων: ενός πλανήτη που κατοικεί ή αποικίζει ο πολιτισμός (τύπος Ι), του άστρου του αντίστοιχου ηλιακού συστήματος (τύπος ΙΙ) και του γαλαξία του (τύπος ΙΙΙ). Ο Καρλ Σαγκάν επέκτεινε την κλίμακα Καρντάσεφ πριν τον τύπο Ι ώστε να μπορεί να βαθμολογηθεί ο ανθρώπινος πολιτισμός στα στάδια της ως τώρα εξέλιξής του. Έτσι ο ανθρώπινος πολιτισμός, αν ξεκινά να μετράται με την αστικοποίηση που επέβαλλε την καλλιέργεια της γης για την κάλυψη των ενεργειακών αναγκών της ζωής στην πόλη, κάνει τότε το πρώτο σημαντικό ενεργειακό του άλμα. Το έτος 1900, κατά τη βιομηχανική επανάσταση, βαθμολογούμαστε κοντά στο 0,58 και το 2011 στο 0,72 - ο ανθρώπινος πολιτισμός δηλαδή βρίσκεται ακόμα στο στάδιο μηδέν, πριν από το στάδιο Ι. Με το ρυθμό αύξησης των ενεργειακών αναγκών κατά μέσο όρο 3% το χρόνο σήμερα, υπολογίζεται πως το 2110 θα είμαστε πολιτισμός τύπου Ι. Η μετάβαση από πολιτισμό τύπου μηδέν σε τύπου Ι ενέχει υπαρκτό κίνδυνο να αφανιστεί ο πολιτισμός πριν την ολοκλήρωση της πλήρους μετάβασης σε τύπου Ι. Η εκτίμηση αυτή προκύπτει λόγω της πιθανής δυνατότητας χρήσης των νέων, παγκόσμιας κλίμακας, καταστρεπτικών πηγών ενέργειας (πυρηνική ενέργεια, πρόκληση σεισμών κλπ) από μηχανισμούς όπως η τρομοκρατία.
Βιβλιογραφία
* Κατηγορία:Πολιτισμική γεωγραφία
Θερμοκρασία θαλάσσης
Γενικά με τον όρο θερμοκρασία θαλάσσης χαρακτηρίζεται η θερμοκρασία που παρατηρείται στην επιφάνεια αυτής. Η ημερήσια και ετήσια μεταβολή της θερμοκρασίας της επιφάνειας της θάλασσας παρουσιάζει εύρος πολύ μικρότερο από εκείνο της θερμοκρασίας της επιφάνειας του εδάφους. Αυτό οφείλεται στη μεγάλη θερμοχωρητικότητα που χαρακτηρίζει τη θάλασσα, στη μικρή απορρόφηση που χαρακτηρίζει το νερό καθώς επίσης και στη συνεχή ανατάραξη που υφίσταται η επιφάνειά της από κυματισμό, θαλάσσια ρεύματα κ.λπξδηδ
Η μέγιστη μέση θερμοκρασία στον Ατλαντικό παρατηρείται μεταξύ του Ισημερινού και του βόρειου γεωγραφικού πλάτους των 5°, που ανέρχεται στους 27° Κελσίου, ενώ στο πλάτος των 36° Βόρειο και 28° Νότιο δεν υπερβαίνει του 20 βαθμούς.
Κατηγορία:Θάλασσες Θάλασσα Κατηγορία:Ναυτική γεωγραφία Κατηγορία:Ωκεανογραφία Κατηγορία:Υδρόβια Οικολογία
BBC Entertainment
Το BBC Entertainment (BBC Ψυχαγωγία) είναι ένα διεθνές τηλεοπτικό κανάλι του BBC Worldwide, το οποίο μεταδίδει κωμωδίες, δραματικές σειρές, ελαφρά ψυχαγωγικά προγράμματα, ριάλιτι εκπομπές και παιδικά προγράμματα του BBC, του ITV και του Channel 4. Το κανάλι μεταδίδει τα προγράμματά του με τέτοιο τρόπο, ώστε να ταιριάζουν στην τοπική ώρα της κάθε χώρας. Το κανάλι αντικατέστησε το BBC Prime.
Πρεμιέρα
Το κανάλι έκανε πρεμιέρα τον Οκτώβριο του 2006, αντικαθιστώντας το κανάλι BBC Prime στις Ασιατικές χώρες, όπως τη Σιγκαπούρη, το Χονγκ Κονγκ, την Ταϊλάνδη και τη Νότια Κορέα. Ωστόσο, το 2016 σταμάτησε να εκπέμπει από τις δύο πρώτες.
Το κανάλι ξεκίνησε να εκπέμπει στη Μαλαισία στις 28 Δεκεμβρίου 2006 μέσω της δορυφορικής πλατφόρμας Astro (ιδιοκτησία της Astro Malaysia Holdings) μέχρι τις 21 Δεκεμβρίου 2009, ώσπου αντικαταστάθηκε από το Granada TV μετέπειτα ITV Choice και έκλεισε στις 16 Ιανουαρίου 2017. Τον Αύγουστο του 2012 ξεκίνησε να εκπέμπει εκ νέου στη Μαλαισία μέσω της πλατφόρμας UniFi (ιδιοκτησία της Telekom Malaysia η οποία με τη σειρά της ανήκει στη Khazanah Nasional) μέχρι τον Δεκέμβριο του 2015 που έπαψε οριστικώς να λειτουργεί.
Το κανάλι ξεκίνησε να εκπέμπει στην Ινδία τον Μάϊο του 2007 μέσω της δορυφορικής πλατφόρμας Tata Sky (κοινοπραξία Tata Sons, 21st Century Fox και κρατικής Temasek Holdings) μέχρι τα τέλη Νοεμβρίου του 2012.
Το κανάλι έκανε πρεμιέρα στην Πολωνία, στην πλατφόρμα Cyfrowy Polsat, τον Δεκέμβριο του 2007. Στη Νότια Αφρική έκανε πρεμιέρα στις 1 Σεπτεμβρίου 2008 και αντικατέστησε το BBC Prime. Το κανάλι ξεκίνησε να εκπέμπει μαζί με τα συνεργαζόμενα κανάλια του (BBC Knowledge, BBC Lifestyle και BBC HD) στις Νορδικές χώρες τον Νοέμβριο του 2008 αντικαθιστώντας το BBC Prime από τις πλατφόρμες Canal Digital (ιδιοκτησία της Telenor), Com Hem (ιδιοκτησία της Kinnevik AB), Telia Digital-TV (ιδιοκτησία της Telia Company) και FastTV. Στο Μεξικό ξεκίνησε να εκπέμπει τον Αύγουστο του 2008 από την πλατφόρμα SKY México (ιδιοκτησία της Televisa και της θυγατρικής της AT&T).
Το κανάλι αντικατέστησε το BBC Prime στην Ευρώπη και τη Μέση Ανατολή τον Νοέμβριο του 2009.
Επίσης στις 1 Μαρτίου του 2010 σταμάτησε η μετάδοση του καναλιού και από το Sky Italia.
Εξωτερικοί σύνδεσμοι
Κατηγορία:Βρετανικοί Τηλεοπτικοί σταθμοί Κατηγορία:Διεθνείς τηλεοπτικοί σταθμοί του BBC Κατηγορία:Τηλεοπτικοί σταθμοί στην Ολλανδία
1054 Φορσυτία
Φυσικά χαρακτηριστικά
Η μέση διάμετρος της Φορσυτίας εκτιμάται σε 45,48 χιλιόμετρα. Η μάζα της εκτιμάται σε 99 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0648 ± 0,014. Η Φορσυτία περιστρέφεται γύρω από τον εαυτό της μία φορά κάθε 7 ώρες και 39 λεπτά.
Η μέση θερμοκρασία στην επιφάνεια της Φορσυτίας εκτιμάται σε 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Φορσυτια
Ταγιάν (Κιργιστάν)
Το Ταγιάν είναι χωριό στην Περιφέρεια Μπατκέν του Κιργιστάν.
Στις κοντινότερες πόλεις και χωριά είναι το Γκαζ (6 μίλια), το Νοϊγκούτ (8 μίλια) και το Μπουζούμ (25 μίλια). Έχει υψόμετρο 1,527 μέτρα.
Εξωτερικοί σύνδεσμοι
Κατηγορία:Γεωγραφία της Κιργιζίας
Κρις Γουντς
Ο Κρις Γουντς (γεν. Christopher Charles Eric Woods, 14 Νοεμβρίου 1959, ύψος 1,88 μ.) είναι Άγγλος παλαίμαχος πρώην διεθνής τερματοφύλακας και προπονητής τερματοφυλάκων. Γεννήθηκε στο Swineshead του Lincolnshire της Αγγλίας και αγωνίσθηκε επί 22 έτη (1976 – 1998) στις ομάδες της Α΄ κατηγορίας Αγγλίας και εν-συνεχεία της Πρέμιερ Λιγκ Νότιγχαμ Φόρεστ, Κουίνς Παρκ Ρέιντζερς, Norwich City, Sheffield Wednesday, Reading, Southampton και Burnley, καθώς επίσης και στην Σκωτσέζικη Rangers της Γλασκόβης, όπως και στο Αμερικανικό Πρωτάθλημα ποδοσφαίρου, για λογαριασμό των Colorado Rapids. Ήταν διεθνής με τις Εθνικές Ομάδες Αγγλίας όλων των κατηγοριών, επί πολλά έτη αναπληρωματικός του Πίτερ Σίλτον στην Εθνική ομάδα Ανδρών Αγγλίας, για να γίνει τελικά, βασικός σε αυτήν στις αρχές της δεκαετίας του ’90, με συνολικά 43 συμμετοχές. Ως προπονητής ανέλαβε τις ομάδες Έβερτον, Εθνική ΗΠΑ και Μάντσεστερ Γιουνάιτεντ, όπως και τη West Ham United.
Παραπομπές
Κατηγορία:Άγγλοι ποδοσφαιριστές
Κεντρική Κατηγορία (MLS)
Πρωταθλήτριες Κεντρικής Κατηγορίας ανά έτος
† - Η Σικάγο Φάιαρ δηλώθηκε ως νικήτρια της Κεντρικής Κατηγορίας το 2001, έπειτα από τις επιθέσεις της 11ης Σεπτεμβρίου, οι οποίες προκάλεσαν την ακύρωση του υπόλοιπου της κανονικής περιόδου. Τα πλέιοφς ξεκίνησαν στις 20 Σεπτεμβρίου.
Εξωτερικοί σύνδεσμοι
Κατηγορία:Μέιτζορ Λιγκ Σόκερ
Ιωάννης Διώτης
Ο Ιωάννης Διώτης (1955) είναι Έλληνας εισαγγελικός λειτουργός που την περίοδο 1994 - 2003 διετέλεσε πρόεδρος του Συμβουλίου Συντονισμού Ανάλυσης και Ερευνών του Υπουργείου Δημοσίας Τάξεως (Τρομοκρατία και οργανωμένο έγκλημα) συνδέοντας το όνομά του με την εξάρθρωση της 17 Νοέμβρη. Την περίοδο 2011 - 2012 διετέλεσε Ειδικός Γραμματέας του Σώματος Δίωξης Οικονομικού Εγκλήματος (ΣΔΟΕ).
Βιογραφικά στοιχεία
Γεννήθηκε στο Αγρίνιο και είναι γιος του Παναγιώτη και της Αμαλίας Διώτη. Σπούδασε νομικά στη Νομική Σχολή του Πανεπιστημίου Αθηνών. Μετά την αποφοίτησή του, το 1980, ιδιώτευσε ως δικηγόρος και το 1985 εισήλθε στο δικαστικό σώμα. Υπηρέτησε ως Εισαγγελικός Πάρεδρος Αθηνών, ως Αντιεισαγγελέας Πρωτοδικών στην Αμαλιάδα και την Αθήνα, ως Εισαγγελέας Πρωτοδικών Αθηνών καθώς και ως Αντιεισαγγελέας Εφετών Αθηνών, θέση στην οποία παρέμεινε μέχρι και το 2010, οπότε και αποχώρησε από το δικαστικό σώμα. Κατά τη διάρκεια της σταδιοδρομίας του διετέλεσε πρόεδρος του Συμβουλίου Συντονισμού Ανάλυσης και Ερευνών του Υπουργείου Δημοσίας Τάξεως (επόπτης εισαγγελέας των ερευνών της αντιτρομοκρατικής υπηρεσίας, 1994 - 2003), εθνικός ανταποκριτής (2000 – 2004) στην Ευρωπαϊκή Μονάδα Δικαστικής Συνεργασίας (Euro just) για την τρομοκρατία, εισαγγελέας επόπτης των ερευνών της αντιτρομοκρατικής υπηρεσίας (1994 - 2004) καθώς και μέλος του Συμβουλίου Ασφαλείας Ολυμπιακών Αγώνων Αθήνας (2003 - 2004).
Μετά την παραίτησή του από το δικαστικό σώμα διορίστηκε ειδικός σύμβουλος στο υπουργείο Περιφερειακής Ανάπτυξης και Ανταγωνιστικότητας (2010 - 2011) ενώ παράλληλα διετέλεσε αντιπρόεδρος της Εταιρείας Προστασίας Ανηλίκων Αθηνών. Στις 2 Μαΐου 2011 διορίστηκε ειδικός γραμματέας του Σώματος Δίωξης Οικονομικού Εγκλήματος (ΣΔΟΕ), θέση στην οποία παρέμεινε μέχρι τον Αύγουστου του 2012, όταν και αντικαταστάθηκε.
Είναι παντρεμένος και έχει αποκτήσει δύο παιδιά.
Τρομοκρατία
Το 1994 επελέγη ως εισαγγελέας επόπτης των ερευνών της αντιτρομοκρατικής υπηρεσίας, θέση στην οποία παρέμεινε μέχρι το 2004, οπότε και αντικαταστάθηκε από τον εισαγγελέα Δημήτριο Ασπρογέρακα. Αν και ο υπουργός δημόσιας τάξης, Γεώργιος Βουλγαράκης, είχε ταχθεί υπέρ της ανανέωσης της θητείας του, η θητεία του δεν ανανεώθηκε.
Ως επόπτης εισαγγελέας για την τρομοκρατία πραγματοποίησε αρκετά ταξίδια στην Αγγλία, τη Γαλλία και τη Γερμανία για την ανάγκη των ερευνών του ενώ έχει λάβει καταθέσεις από τον Κάρλος και τον υπαρχηγό του, Γιοχάνες Βάινριχ. Σημαντικός θεωρείται ο ρόλος του κατά τη διάρκεια των ανακρίσεων των συλληφθέντων με την κατηγορία της συμμετοχής στην 17 Νοέμβρη και στον ΕΛΑ. Ειδικότερα έχει επισημανθεί ο πρωταγωνιστικός του ρόλος κατά την ανάκριση του Σάββα Ξηρού.
Άλλες Δικαστικές υποθέσεις
Ως εισαγγελέας χειρίστηκε αρκετές υποθέσεις που έλαβαν την προσοχή της κοινής γνώμης. Συγκεκριμένα υπήρξε εισαγγελέας στην υπόθεση της αρχαιοκαπηλίας στη Σχοινούσα καθώς και στην υπόθεση σχετικά με τη διερεύνηση των συνθηκών θανάτου του Κώστα Τσαλικίδη, που αιτιωδώς σχετιζόταν με την υπόθεση των υποκλοπών. Η δεύτερη υπόθεση κατέληξε στο αρχείο καθώς το πόρισμα Διώτη κατέληγε ότι η αυτοκτονία υπήρξε η αιτία θανάτου.
Λίστα Λαγκάρντ
Η υπόθεση της λίστας Λαγκάρντ ήρθε στο φως της δημοσιότητας τον Σεπτέμβριο του 2012, όταν αποκαλύφθηκε ότι ο τότε υπουργός οικονομικών, Ευάγγελος Βενιζέλος, είχε στην κατοχή του τη λίστα. Για την ανάγκη της έρευνας σχετικά με την πορεία που ακολούθησε η λίστα για να φτάσει στα χέρια του Ευάγγελου Βενιζέλου κλήθηκε, τον Οκτώβριο του ίδιου έτους, από την επιτροπή Θεσμών και Διαφάνειας της Βουλής να καταθέσει δηλώνοντας πως το είχε παραλάβει ατύπως , καθώς αποτελούσε, κατά τον ίδιο, παράνομο υλικό ως προϊόν υποκλοπής, από τον υπουργό οικονομικών, Γιώργο Παπακωνσταντίνου όταν αποχώρησε και ότι την είχε παραδώσει , σε στικάκι usb, στον διάδοχο του Παπακωνσταντίνου, Ευάγγελο Βενιζέλο. Λίγες ημέρες αργότερα κλήθηκε από τους οικονομικούς εισαγγελείς να καταθέσει με την ιδιότητα του υπόπτου σχετικά με τη μη αξιοποίηση της λίστας Λαγκάρντ. Στο υπόμνημα που κατέθεσε ισχυρίστηκε ότι έλαβε άτυπα τη λίστα, με στικάκι usb, από τον Παπακωνσταντίνου και ότι την παρέδωσε με τον ίδιο τρόπο στον Βενιζέλο κατηγορώντας τον ότι δεν του έδωσε ποτέ εντολή να χρησιμοποιήσει τη λίστα.
Μετά τη δημοσίευση της λίστας από το περιοδικό του Κώστα Βαξεβάνη το ΠΑΣΟΚ φωτογράφισε τον Διώτη ως αυτόν που διέρρευσε τη λίστα στον δημοσιογράφο, ισχυρισμό που με ανακοίνωσή του αρνήθηκε. Στις 15 Ιανουαρίου κατέθεσε υπόμνημα στους οικονομικούς εισαγγελείς, οι οποίοι τον είχαν καλέσει για συμπληρωματική κατάθεση με την ιδιότητα του υπόπτου για νόθευση και υπεξαγωγή εγγράφου καθώς και για παράβαση καθήκοντος. Στο υπόμνημά του αναφέρθηκε για πρώτη φορά στο ότι είχε δημιουργήσει αντίγραφο της λίστας, το οποίο είχε αποθηκεύσει σε έτερο στικάκι usb, για το οποίο ζήτησε από συνεργάτιδά του να το καταστρέψει. Στις 26 Μαρτίου κατέθεσε στην προανακριτική επιτροπή της λίστας Λαγκάρντ την ηλεκτρονική αλληλογραφία που είχε με τον Γιώργο Παπακωνσταντίνου. Μια ημέρα αργότερα παρουσιάστηκε στην ίδια επιτροπή για να καταθέσει. Κατά τη διάρκεια της κατάθεσης ο Διώτης διαφοροποιήθηκε με παλαιότερη κατάθεσή του σχετικά με τις ημερομηνίες παράδοσης του usb στον Ευάγγελο Βενιζέλο καθώς υποστήριξε ότι αυτό έγινε στις 8 Ιουλίου και όχι στις αρχές Αυγούστου. Η κατάθεσή του στην επιτροπή συνεχίστηκε για τρεις ημέρες. Την 1η Απριλίου εξετάστηκε κατ'αντιπαράσταση με τον πρέσβη και διοικητή της ΕΥΠ, Κωνσταντίνο Μπίκα, από την ίδια επιτροπή της Βουλής. Στις 14 Μαΐου παρουσιάστηκε πάλι στην επιτροπή της βουλής καταθέτοντας ότι είχε δημιουργήσει και τρίτο στικάκι usb με τη λίστα, το οποίο το χρησιμοποιούσε ως στικάκι εργασίας.
Στις 15 Ιουλίου οι οικονομικοί εισαγγελείς έδωσαν παραγγελία για την άσκηση ποινικής δίωξης κατά του Διώτη για απιστία στην υπηρεσία και υπεξαγωγή, και το Νοέμβριο ο εισαγγελεας εφετών που ανελαβε την υπόθεση πρότεινε την παραπομπή του.
Στις 26 Νοεμβρίου 2019, ο Ιωάννης Διώτης, κρίθηκε ομόφωνα αθώος. Ο ίδιος την ίδια μέρα υποστήριξε ότι διέταξε το μεγαλύτερο έλεγχο καταθέσεων που έγινε ποτέ στη χώρα, σε αυτούς περιλαμβανόταν και λίστα Φαλτσιανί.
Πηγές
Κατηγορία:Έλληνες νομικοί Κατηγορία:Τρομοκρατία στην Ελλάδα Κατηγορία:Διαφθορά στην Ελλάδα
Η Γέννηση του Εριχθονίου (Αρχαιολογικά Μουσεία του Βερολίνου)
Η γέννηση του Εριχθονίου είναι ανάγλυφο από τερακότα που φιλοξενείται στα Αρχαιολογικά Μουσεία του Βερολίνου βρέθηκε στην Αθήνα, σε τάφο κοντά στον Ιλισό ποταμό.
Περιγραφή
Βρέθηκε κομματιασμένο, αλλά συναρμολογήθηκε πλήρως. Είναι από τερακότα, που σκαλίστηκε ενώ ο πηλός ήταν ακόμη μαλακός, συνδυάζοντας την τεχνική του καλουπιού με τη γλυπτική. Ο τεχνίτης το επεξεργάστηκε στην εξωτερική μεριά γρήγορα δίνοντας όμως μεγάλη προσοχή και επιμέλεια στην εσωτερική διακόσμηση. Παρουσιάζει τη θεά Αθηνά να λαμβάνει από τη Γαία τον νεογέννητο Εριχθόνιο εν παρουσία του Κέκροπα. Η Γαία παριστάνεται στο κέντρο. Βγάζει το κεφάλι της από τη Γη και παραδίδει με τα χέρια υψωμένα τον Εριχθόνιο στην Αθηνά. Παρουσιάζεται τεράστια σε σχέση με τους υπόλοιπους χαρακτήρες του ανάγλυφου, σύμφωνα με τη μυθολογική της έννοια και προσωποποίηση του πελώριου. Η Αθηνά φοράει μακρύ χιτώνα και περικεφαλαία με μικρό λοφίο από φύλλα ελιάς, αλλά όχι όμως τη φοβερή της αιγίδα για να μην τρομάξει το μικρό παιδί. Έχει έρθει από μακρυά και φτάνοντας κάνει μικρή κλίση με το δεξί πόδι πίσω για να παραλάβει με τρυφερότητα το νεογέννητο. Ο Εριχθόνιος παρουσιάζεται σε παιδική ηλικία. Απλώνει τα δύο του χέρια προς την Αθηνά ανταποδίδοντας την τρυφερότητα των αισθημάτων. Ο Κέκροπας τέλος παρουσιάζεται με σώμα δράκου, γενειάδα και κουλουριασμένη ουρά. Φοράει μάλλινο ρούχο χωρίς μανίκια στο ανθρώπινο σώμα του, ενώ το υπόλοιπο είναι σκεπασμένο με λέπια. Κρατάει κλαδί ελιάς στο δεξί του χέρι.
Ιστορική τοποθέτηση
Το ανάγλυφο ετούτο είναι το πρώτο του θέματος της γέννησης του Εριχθόνιου που βρέθηκε στην Αθήνα. Συγκαταλέγεται στα λεγόμενα «πήλινα ανάγλυφα της Μήλου», και διακρίνεται από τα υπόλοιπα. Είναι έργο του 5ου αιώνα π.Χ.
Πηγές
Κατηγορία:Ανάγλυφα Κατηγορία:Εκθέματα στο Άλτες Μουζέουμ Βερολίνου
Μιγκέλ Άμπια Μπιτέο Μπορικό
Ο Μιγκέλ Άμπια Μπιτέο Μπορικό (Miguel Abia Biteo Boricó, 1961 - 6 Δεκεμβρίου 2012) ήταν πολιτικός από την Ισημερινή Γουινέα, που χρημάτισε πρωθυπουργός από το 2004 ως το 2006.
Βιογραφία
Γεννήθηκε το 1961. Μέλος της εθνότητας Μπούμπι, σπούδασε στην ΕΣΣΔ και έγινε εκεί μηχανικός ορυχείων.Μετά την επιστροφή του στη χώρα του, έγινε από τους ισχυρότερους αξιωματούχους στη βιομηχανία πετρελαίων.
Πολιτική καριέρα
Φυλακίστηκε στις φυλακές της Μαύρης Παραλίας.
Έγινε πρωθυπουργός στις 14 Ιουνίου 2004. Ήταν υπουργός Οικονομικών από το 1999 μέχρι το 2000, οπότε και αναγκάστηκε να παραιτηθεί εξαιτίας ενός σκανδάλου διαφθοράς. Στις 10 Αυγούστου 2006 η κυβέρνησή του παραιτήθηκε. Τον διαδέχθηκε στην πρωθυπουργία της χώρας ο Ρικάρδο Μάνγκε Ομπάμα Νφουμπέα. Τα τελευταία χρόνια της ζωής του υπηρέτησε ως υπουργός Εργασίας και Κοινωνικής Ασφαλείας ως το θάνατό του.
Απεβίωσε τον Δεκέμβριο του 2012 από ύποπτη καρδιακή προσβολή.
Οι Ενενήντα Εννέα
Οι Ενενήντα Εννέα: Διεθνής Οργάνωση Γυναικών Πιλότων, επίσης γνωστή ως 99s, ιδρύθηκε στις 2 Nοεμβρίου 1929, στο Ρούσβελτ Φίλντ του Βάλευ Στριμ της Νέας Υόρκης, για την αμοιβαία υποστήριξη και την προαγωγή των γυναικών πιλότων.
Οι Ενενήντα Εννέα είναι μια διεθνής οργάνωση για γυναίκες πιλότους που παρέχει επαγγελματικές ευκαιρίες για τις γυναίκες στην αεροπορία. Κλήθηκαν όλες οι 117 γυναίκες πιλότοι κάτοχοι άδειας εκείνη τη χρονική στιγμή, και η οργάνωση έλαβε το όνομα της απο τις 99 πιλότους που παρακολούθησαν τη συνεδρίαση ή εκδήλωσαν ενδιαφέρον για συγκρότηση ομάδας.
Συμμετοχή
Ιδρυτικά μέλη περιλαμβάνουν:
Ιδρυτικό μέλος η Μάργκαρετ Thomas "Tommy" Γουόρεν πιστεύει ότι μπορεί να ήταν ο νεότερος χάρτης κράτος του 99 μόνο 17 χρονών όταν μπήκε. Δεν ήταν παρών στην πρώτη συγκέντρωση γυναίκες αεροπόρους στο Long Island, τον οκτώβριο του 1929, αλλά πήγε στη Νέα Υόρκη με τη Φράνσις Harrell για τη δεύτερη συνάντηση στις 14 δεκεμβρίου στο σπίτι του Opal Kunz και διορίζονται για να εκπροσωπούν το Τέξας.
Άλλα αξιοσημείωτα μέλη περιλαμβάνουν:
Επί του παρόντος,<sup class="noprint Inline-Template " style="white-space:nowrap;">[<span title="The time period mentioned near this tag is ambiguous. (September 2011)">πότε; ] η οργάνωση έχει 5.230 μέλη σε τριάντα χώρες. Η αποστολή του Ninety-Nines είναι να προωθήσει την παγκόσμια κοινωνία μέσα από την πτήση, να παρέχει δικτύωση και ευκαιρίες για υποτροφίες για τις γυναίκες, εκπαίδευση σχετικά με την αεροπορία στo σύνολο και να διατηρήσει τις ιδιαιτερότητες της ιστορίας των γυναικών στην αεροπορία. Η Ninety-Nines, Inc. είναι μια μη κερδοσκοπική 501(c)3 οργάνωση. Η οργάνωση χωρίζεται σε "παραρτήματα" ανάλογα με τη γεωγραφική περιοχή, όπως αρκετές πολιτείες των ΗΠΑ, επαρχίες του Καναδά, ακόμα και χώρες.
Σχετικά με το ταμείο υποτροφιών
Οι Ενενήντα Εννιά είναι οι ιδιοκτήτες και θεματοφύλακες του Αμέλια Έρχαρτ Birthplace Museum στο Atchison του Κάνσας. Η γενέτειρα της αεροπόρου Αμέλια Έρχαρτ ανακηρύχθηκε Εθνικό Ιστορικό Μνημείο, αποκαταστάθηκε από τις "99s" και διαθέτει μια πληθώρα από προσωπικά και οικογενειακά αναμνηστικά.
Δραστηριότητες και μουσείο
Μέλη της Ninety-Nines υποστηρίζουν τους στόχους του οργανισμού με το να είναι ενεργά σε πολλές δραστηριότητες σχετικές με την αεροπορία, συμπεριλαμβανομένων των αεροπορικών σεμιναρίων εκπαίδευσης στην κοινότητα. Αir racing, από το Powder Puff Derby στο Palms to Pines και το Air Race Classic και airmarking αφιερώνοντας εθελοντικά το χρόνο τους για να ζωγραφίσουν ονόματα αεροδρομίων, ανεμολόγια και άλλα στοιχεία ταυτοποίησης σχετικά με τα αεροδρόμια και την Εθνική Διακολλεγιακή Ένωση Ιπτάμενων (NIFA). Οι περισσότεροι περιφερειακοί και εθνικοί NIFA διαγωνισμοί έχουν τις "99s" στο πάνελ των κριτών.
Τα διεθνή κεντρικά της εταιρείας είναι στο Will Rogers World Airport στην Οκλαχόμα Σίτι, Οκλαχόμα, περιλαμβάνουν το Μουσείο Γυναικών Πιλότων 99s. Eκθέματα του μουσείου περιλαμβάνουν ιστορικά έγγραφα, προσωπικά αντικείμενα, βίντεο και προφορικές ιστορίες, φωτογραφίες, αναμνηστικά και άλλα αξιόλογα εκθέματα από διάσημες γυναίκες πιλότους από όλο τον κόσμο. Η συλλογή του μουσείου και τα εκθέματα παρέχουν εικόνα σχετικά με το ρόλο που έπαιξαν οι γυναίκες πιλότοι στην ανάπτυξη της αεροπορίας και το ιστορικό τους αποτύπωμα.
ΦΚ Πανεβεζίς
Η ΦΚ Πανεβεζίς είναι μια λιθουανική, ποδοσφαιρική ομάδα από την Πανεβεζίς. Συμμετέχει στο Πρωτάθλημα ποδοσφαίρου Λιθουανίας. Ιδρύθηκε το 2015.
Έδρα της ομάδας είναι το Αουκστάιτια Στάντιουμ, χωρητικότητας 4000 θεατών.
Εξωτερικοί σύνδεσμοι
Κατηγορία:Ποδοσφαιρικές ομάδες Λιθουανίας Κατηγορία:Ιδρύσεις ποδοσφαιρικών ομάδων το 2015
Παλμύρα
Ιστορία
thumb|130px|left|Αρχαιότητες στην Παλμύρα.
Οι απαρχές
Η Παλμύρα έμεινε ονομαστή για τον πλούτο της κατά τη ρωμαϊκή εποχή, οπότε βασίλευσε και η θρυλική βασίλισσά της Ζηνοβία. Ωστόσο, μνημονεύεται για πρώτη φορά τη 2η χιλιετία π.Χ.. Τότε ήταν ένας ακόμα κόμβος στο εκτεταμένο εμπορικό δίκτυο που ένωνε τη Μεσοποταμία με τη βόρειο Συρία.
Το Tadmor μνημονεύεται στη Βίβλο (Β΄ Χρονικών 8:4) ως μια πόλη της ερήμου που οχυρώθηκε από τον Σολομώντα. Επίσης, από τον Ιώσηπο, ως κτισμένη από τον Σολομώντα (Ιουδαϊκή Αρχαιολογία - Βιβλίο VIII), μαζί με το ελληνικό όνομα Παλμύρα. (Tadmor είναι το όνομα της Παλμύρας και στη σύγχρονη εβραϊκή γλώσσα).
Για τη πόλη αυτή, πριν τη Ρωμαϊκή περίοδο, υπάρχει επίσης η είδηση εκ παραδόσεως ότι είχε καταστραφεί από τον Βασιλιά των Βαβυλωνίων Ναβουχοδονόσορα.
Ελληνορωμαϊκή και περσική περίοδος
thumb|right|230px|Θεότητες που λατρεύονταν στην Παλμύρα. Από αριστερά: ο σεληνιακός θεός Aglibol, ο υπέρτατος θεός Beelshamen και ο ηλιακός θεός Malakbel. 1ος αι. μ.Χ., [[Μουσείο του Λούβρου.]]
Με την επικράτηση των Σελευκιδών στη Συρία το 323 π.Χ., η Παλμύρα έγινε ανεξάρτητη. Η πόλη άκμασε ως σταθμός των καραβανιών κυρίως τον 1ο αιώνα π.Χ. Το 41 π.Χ. οι Ρωμαίοι υπό τον Μάρκο Αντώνιο προσπάθησαν να την καταλάβουν, αλλά απέτυχαν, καθώς οι κάτοικοι διέφυγαν στην απέναντι όχθη του Ευφράτη έχοντας πληροφορηθεί εγκαίρως τον ερχομό του εχθρού. Το γεγονός δείχνει ότι ακόμα και τότε η Παλμύρα διατηρούσε τον χαρακτήρα νομαδικού οικισμού και όλα τα αγαθά μπορούσαν να μετακινηθούν σε λίγες ώρες.
Οι Terry Jones και Alan Ereira στο βιβλίο τους «Οι Βάρβαροι» σημειώνουν ότι οι έμποροι της Παλμύρας ήταν ιδιοκτήτες πλοίων στα ιταλικά νερά και έλεγχαν το εμπόριο του μεταξιού από την Ινδία: ''«Η Παλμύρα έγινε έτσι μια από τις πλουσιότερες πόλεις της Μέσης Ανατολής... ...Οι κάτοικοί της είχαν καταφέρει ένα πραγματικά μεγάλο κατόρθωμα - ήταν οι μόνοι που κατάφεραν να ζουν δίπλα στους Ρωμαίους χωρίς να εκρωμαϊσθούν. Απλώς προσποιούνταν ότι ήταν Ρωμαίοι.»''
Η Παλμύρα έγινε τμήμα της ρωμαϊκής επαρχίας της Συρίας κατά τη βασιλεία του Τιβερίου (14 – 37). Συνέχισε όμως να αναπτύσσεται σταθερά ως σημαντικός εμπορικός σταθμός, που τώρα πια συνέδεε την Περσία, την Ινδία και την Κίνα με τη Ρωμαϊκή Αυτοκρατορία. Το 129 ο Αδριανός επισκέφθηκε την πόλη και γοητεύτηκε τόσο πολύ, ώστε την ανακήρυξε «ελεύθερη πόλη» και τη μετονόμασε σε Palmyra Hadriana.
Από το 212 το εμπόριο δια της Παλμύρας μειώθηκε, καθώς οι Σασσανίδες Πέρσες κατέλαβαν το στόμιο του Τίγρη και του Ευφράτη. Ο Οδαίναθος, πρίγκηπας της Παλμύρας, διορίσθηκε από τον Βαλεριανό κυβερνήτης της Επαρχίας της Συρίας. Μετά την αιχμαλώτιση του Βαλεριανού από τους Σασσανίδες και τον θάνατό του σε αιχμαλωσία στη Βισαπούρ, ο Οδαίναθος εξεστράτευσε μέχρι την Κτησιφώντα (κοντά στη σημερινή Βαγδάτη) για εκδίκηση, εισβάλλοντας στην πόλη δύο φορές. Ο Οδαίναθος δολοφονήθηκε από τον ανιψιό του Μακόνιο, οπότε η σύζυγος του Οδαινάθου, η Σεπτιμία Ζηνοβία ανέβηκε στην εξουσία, κυβερνώντας την Παλμύρα και για λογαριασμό του γιου της Βαβάλαθου. Η Ζηνοβία επαναστάτησε εναντίον των Ρωμαίων υπό τις συμβουλές του Λογγίνου και κατέλαβε τη Βασόρα και εκτάσεις μέχρι την Αίγυπτο. Στη συνέχεια επεχείρησε να κατακτήσει την Αντιόχεια προς το βορρά. Το 272 ο Ρωμαίος Αυτοκράτορας Αυρηλιανός τελικά αντεπιτέθηκε και τη μετέφερε αιχμάλωτη στη Ρώμη.
Η επανάσταση της Ζηνοβίας αναστάτωσε τη Ρώμη κι έτσι η Παλμύρα υποχρεώθηκε από την Αυτοκρατορία να γίνει στρατιωτική βάση για τις ρωμαϊκές λεγεώνες. Ο Διοκλητιανός την επεξέτεινε έτσι ώστε να χωρά ακόμα περισσότερο στρατό και την περιτείχισε για να την προστατεύσει από την απειλή των Σασσανιδών. Η Βυζαντινή περίοδος προσέθεσε μόνο λίγες εκκλησίες και η πόλη παρήκμασε.
Ισλαμική περίοδος
Η πόλη καταλήφθηκε από τους μουσουλμάνους Άραβες του Χαλίντ ιμπν Ουαλίντ. Τον 6ο αιώνα, το κάστρο Φαχρεντίν ανεγέρθηκε στην κορυφή ενός βουνού πάνω από την όαση. Το κάστρο περιβαλλόταν από τάφρο. Η πόλη της Παλμύρας διατηρήθηκε ως είχε, αλλά καταστράφηκε από ισχυρό σεισμό το 1089.
Ταφική τέχνη
thumb|150px|Προτομή γυναίκας από τα μέσα του 2ου αιώνα. [[Βρετανικό Μουσείο.]] Οι καλλιτέχνες της Παλμύρας κατασκεύασαν σειρά μεγάλων ταφικών μνημείων. Αυτές οι κατασκευές, κάποιες από τις οποίες ήταν υπόγειες, είχαν εσωτερικούς τοίχους με σκαμμένα ή ανοιγμένα ταφικά διαμερίσματα όπου τοποθετούνταν οι νεκροί. Πλάκες από ασβεστόλιθο με προτομές (σε ρωμαϊκή ή παρθική-περσική τεχνοτροπία) σε έντονο ανάγλυφο σφράγιζαν τα ορθογώνια ανοίγματα των ταφικών αυτών διαμερισμάτων. Τα ανάγλυφα αναπαριστούσαν την «προσωπικότητα» ή την ψυχή του νεκρού και αποτελούσαν μέρος της διακοσμήσεως των τοίχων μέσα στον ταφικό θάλαμο. Μια σκηνή από δεξίωση αναπαριστώμενη σε τέτοιο ανάγλυφο θα αντιστοιχούσε σε οικογενειακό τάφο και όχι ατομικό.
Σημαντικότερα μνημεία
Τα λαμπρότερα από τα σωζόμενα ερείπια της Παλμύρας είναι εκείνα του Ναού του Ηλίου, οι τετράγωνοι επιτάφιοι πύργοι 3-5 ορόφων, το ρωμαϊκό θέατρο καθώς και τα θεμέλια των οδών και των κατοικιών. Σημαντικές επίσης είναι και οι ανευρεθείσες δίγλωσσες επιγραφές της Παλμύρας (στην ελληνική και παλμυρική διάλεκτο), μία στην εβραϊκή και 2 στη λατινική.
Τελευταίες ανασκαφές
Ομάδες αρχαιολόγων από διάφορες χώρες εργάζονται κατά διαστήματα σε διαφορετικά μέρη του αρχαιολογικού χώρου της Παλμύρας, από το 1924. Τον Μάιο του 2005, μια πολωνική ομάδα που ανέσκαπτε το ναό της Lat ανακάλυψε ένα υψηλής λεπτομέρειας πέτρινο άγαλμα της φτερωτής θεάς της νίκης (βλ. Νίκη).
Φωτογραφίες
Κατηγορία:Αρχαία Εγγύς Ανατολή Κατηγορία:Αρχαίες πόλεις της Συρίας Κατηγορία:Γεωγραφία της Βίβλου Κατηγορία:Μνημεία Παγκόσμιας Κληρονομιάς στη Συρία Κατηγορία:Μνημεία Παγκόσμιας Κληρονομιάς σε κίνδυνο Κατηγορία:Αρχαιολογικοί τόποι στη Συρία
Η τελευταία αποπλάνηση
Η Τελευταία Αποπλάνηση (The Last Seduction) είναι νεο-νουάρ ερωτική ταινία θρίλερ Αμερικανικής παραγωγής του 1994 σε σκηνοθεσία Τζον Νταλ. Πρωταγωνιστούν οι Λίντα Φιορεντίνο, Μπιλ Πούλμαν, Πίτερ Μπεργκ και Τζέι Τι Γουόλς. Η παραγωγή της ταινίας έγινε από την ITC Entertainment και διανεμήθηκε από την October Films. Η ερμηνεία της Φιορεντίνο απέσπασε ευρεία αποδοχή από τους κριτικούς και προκάλεσε συζητήσεις για να κερδίσει μια υποψηφιότητα για τα Βραβεία Όσκαρ, ωστόσο κρίθηκε ακατάλληλη επειδή η ταινία προβλήθηκε ως τηλεταινία στο HBO πριν από την κυκλοφορία της στους κινηματογράφους. Η October Films και η ITC Entertainment μήνυσαν την Ακαδημία, αλλά δεν μπόρεσαν να κάνουν την Φιορεντίνο επιλέξιμη για υποψηφιότητα.
Πλοκή
Η Μπρίτζετ Γκρέγκορι εργάζεται ως υπεύθυνη τηλεμάρκετινγκ στη Νέα Υόρκη. Ο σύζυγός της, Κλέι, εκπαιδεύεται για να γίνει γιατρός και έχει πολλά χρέη σε έναν τοκογλύφο. Κανονίζει να πουλήσει κλεμμένη φαρμακευτική κοκαΐνη σε δύο εμπόρους ναρκωτικών. Η συναλλαγή γίνεται έντονη όταν οι αγοραστές τραβούν ένα όπλο, αλλά προς έκπληξη του Κλέι, τελικά του πληρώνουν 700.000 δολάρια. Ο Κλέι μένει ταραγμένος και με την επιστροφή του στο σπίτι, χαστουκίζει την Μπρίτζετ αφού αυτή τον προσβάλλει. Στη συνέχεια η Μπρίτζετ φεύγει από το διαμέρισμά τους με τα μετρητά ενώ εκείνος είναι στο ντους.
Στο δρόμο της για το Σικάγο, η Μπρίτζετ σταματά στο Μπέστον, μια μικρή πόλη κοντά στο Μπάφαλο. Εκεί γνωρίζει τον Μάικ Σουέιλ, έναν ντόπιο που επέστρεψε από έναν απρόοπτο γάμο στο Μπάφαλο για τον οποίο αρνείται να μιλήσει. Προσπαθεί να πάρει την Μπρίτζετ και εκείνη συνεχίζει να τον χρησιμοποιεί για απλή σεξουαλική ικανοποίηση κατά τη διάρκεια της παραμονής της στην πόλη. Άριστη στα παιχνίδια λέξεων και στο γράψιμο με καθρέφτες, και έχοντας κατά νου μια επικείμενη επιστροφή στη γενέτειρά της, η Μπρίτζετ αλλάζει το όνομά της σε Γουέντι Κρόι (ως αντιστροφή του «New York») και πιάνει δουλειά στην ασφαλιστική εταιρεία όπου, κατά σύμπτωση, εργάζεται ο Μάικ. Η σχέση τους είναι τεταμένη από τη χειριστική συμπεριφορά της και το γεγονός ότι την ερωτεύεται.
Όταν ο Μάικ της λέει πώς να ανακαλύψει εάν ένας άντρας απατά τη γυναίκα του διαβάζοντας τις πιστωτικές αναφορές του, η Μπρίτζετ εφευρίσκει ένα σχέδιο που βασίζεται στα συμβόλαια θανάτου σε απατημένες συζύγους. Προτείνει να ξεκινήσουν με τον Λανς Κόλιερ, έναν απατημένο και ξυλοδαρμένο σύζυγο που κατοικεί στη Φλόριντα. Αυτό αποδεικνύεται η σταγόνα που ξεχείλισε το ποτήρι για τον Μάικ και την αφήνει μόνη στη θέση του μετά από έναν καυγά. Εν τω μεταξύ, ο τοκογλύφος σπάει τον αντίχειρα του Κλέι επειδή δεν αποπλήρωσε το δάνειό του. Φοβούμενος για την υγεία του και την δεινή οικονομική κατάσταση, προσλαμβάνει έναν ιδιωτικό ντετέκτιβ, τον Χάρλαν, για να πάρει τα χρήματα από τη γυναίκα του.
Ο Χάρλαν εντοπίζει τον κωδικό της περιοχής του τηλεφώνου της, ταξιδεύει στο Μπέστον και αρπάζει την Μπρίτζετ υπό την απειλή όπλου αμέσως μετά τη διαμάχη της με τον Μάικ. Η Μπρίτζετ σκόπιμα τρακάρει το αυτοκίνητό της αφού ξεγέλασε τον Χάρλαν να βγάλει τη ζώνη ασφαλείας του, με αποτέλεσμα τον θάνατό του. Επειδή ο Χάρλαν ήταν μαύρος, χρησιμοποιεί την τοπική φυλετική προκατάληψη για να πείσει την αστυνομία να κλείσει την υπόθεση χωρίς περαιτέρω έρευνα. Στη συνέχεια, η Μπρίτζετ συνεχίζει να χειραγωγεί τον Μάικ και προσποιείται ότι ταξιδεύει στη Φλόριντα για να σκοτώσει τον Κόλιερ. Αντίθετα, πηγαίνει στο Μπάφαλο για να συναντήσει την πρώην γυναίκα του Μάικ, Τρις. Επιστρέφοντας, η Μπρίτζετ δείχνει στον Μάικ τα χρήματα που έκλεψε από τον Κλέι, ισχυριζόμενη ότι είναι η αμοιβή της πληρωμής της ασφάλισης ζωής από τη νέα χήρα.
Η Μπρίτζετ ισχυρίζεται ότι το έκανε για να μπορέσουν να ζήσουν μαζί και στη συνέχεια προσπαθεί να τον πείσει ότι πρέπει να διαπράξει κι αυτός έναν παρόμοιο φόνο, ώστε να είναι ίσοι και να αποδείξουν ότι την αγαπά. Προσπαθεί να πει στον Μάικ να σκοτώσει έναν φορολογικό δικηγόρο στη Νέα Υόρκη, ο οποίος εξαπατά τις ηλικιωμένες κυρίες έξω από τα σπίτια τους. Στην αρχή, αρνείται, αλλά αργότερα συμφωνεί αφού έλαβε ένα γράμμα από την Τρις που του έλεγε ότι μετακομίζει στο Μπέστον. Το γράμμα πλαστογραφήθηκε από την Μπρίτζετ προκειμένου να αλλάξει γνώμη ο Μάικ.
Ο Μάικ πηγαίνει στη Νέα Υόρκη και εισβάλλει στο διαμέρισμα του υποτιθέμενου δικηγόρου, ο οποίος αποδεικνύεται ότι είναι ο Κλέι. Καθώς ο Μάικ περνά χειροπέδες στον Κλέι, ο Κλέι συνειδητοποιεί τι συμβαίνει όταν ο Μάικ αναφέρει το ψευδώνυμο της Μπρίτζετ και πείθει τον Μάικ για την αλήθεια δείχνοντάς του μια φωτογραφία του ίδιου και της Μπρίτζετ μαζί. Στη συνέχεια καταστρώνουν μια πλοκή για να την ενοχοποιήσουν.
Ζερμαίν Γουόκερ
Ο Ζερμαίν Γουόκερ, γεννημένος στις 5 Απριλίου 1977 στο Πομπάνο Μπιτς της Φλόριντα, είναι πρώην επαγγελματίας καλαθοσφαιριστής. Έχει ύψος 1,98 μέτρα και αγωνιζόταν στη θέση του σμολ φόργουορντ. Τελευταίος σταθμός της καριέρας του ήταν η μεξικάνικη Λετσουγκουέρος.
Η τελευταία αποπλάνηση
Παραγωγή
Τα στελέχη της ITC Entertainment αναστατώθηκαν με μια σκηνή στην οποία η Φιορεντίνο είναι ντυμένη τσιρλίντερ και φοράει τιράντες στο στήθος της. Ο Μπάραντσικ θυμάται: ''Προφανώς, ένας τύπος από την εταιρεία που παρακολουθούσε τα πράγματα και παρακολουθούσε τις καθημερινές εφημερίδες είδε τις τιράντες πάνω από τις θηλές της Λίντα και φώναξε: Κάνουμε μια καλλιτεχνική ταινία; ! Έκλεισε την παραγωγή και κάλεσε τους σκηνοθέτες της ταινίας, λέγοντας τους ότι και όλοι έπρεπε να δεσμευτούν ότι δεν είχαν καλλιτεχνικές αξιώσεις.'' Η σκηνή κόπηκε και το σεξουαλικό θέμα του παιχνιδιού ρόλων χάθηκε.
Ζερμαίν Γουόκερ
Καριέρα
Ο Γουόκερ φοίτησε για έναν χρόνο στο πανεπιστήμιο του Μαϊάμι τη σεζόν 1996-97 και υπέγραψε στην ιταλική Καζέρτα το καλοκαίρι του 1997. Στη συνέχεια αγωνίστηκε σε ομάδες του IBA και του CBA, ενώ τα δικαιώματα του ανήκαν αρχικά στους Τορόντο Ράπτορς και τους Μαϊάμι Χιτ το 1999, ενώ το 2002 ανήκε στους Ορλάντο Μάτζικ, χωρίς να αγωνιστεί ποτέ στο ΝΒΑ.
Η τελευταία αποπλάνηση
Παραγωγή
Ο Πίτερ Μπεργκ είπε ότι ήταν ιδέα της Φιορεντίνο να γυρίσει τη σκηνή του σεξ με αυτόν τον τρόπο. ''Είπε: Τζον, πάρε μια κάμερα και σκαρφάλωσε πάνω μου στον φράχτη και είπε στον Τζον Νταλ να το τραβήξει, και αυτή ήταν η σκηνή. Το σκέφτηκε, το συνέλαβε, το εκτέλεσε. Ήταν φοβερό.''
Κριτικές
Η Τελευταία Αποπλάνηση απέσπασε ως επί τον πλείστον θετικές κριτικές. Κατέχει βαθμολογία 94% στο Rotten Tomatoes με βάση 51 κριτικές. Στο Metacritic έχει βαθμολογία 85 στα 100 με βάση 12 κριτικές, υποδεικνύοντας «καθολική αναγνώριση».
Ζερμαίν Γουόκερ
Καριέρα
Το 2000 υπέγραψε στην ισραηλινή Ελιτζούρ Ασκελόν, ενώ το 2002 μεταγράφηκε στην FedEx Express από τις Φιλιππίνες. Αφού επέστρεψε στις Ηνωμένες Πολιτείες και το NBDL, αγωνίστηκε στη Βενεζουέλα, όπου επέστρεψε αρκετές φορές στην πολύχρονη καριέρα του, φορώντας τη φανέλα των Μαρίνος ντε Ανζατέγκουι, Μαρίνος ντε Οριέντε και Γκουάρος.
Η τελευταία αποπλάνηση
Κριτικές
Ο Ρότζερ Ίμπερτ των Chicago Sun-Times έδωσε στην ταινία τέσσερα στα τέσσερα αστεράκια του, τονίζοντας την ικανότητα της Φιορεντίνο να προβάλλει τον χαρακτήρα της με ξερό χιούμορ και μια ελευθερία από τις συμβάσεις του Χόλιγουντ που συνήθως περιβάλλουν μια γυναίκα ανταγωνιστή. }}
Ζερμαίν Γουόκερ
Καριέρα
Το 2004, συμφώνησε με την ομάδα του Άρη Θεσσαλονίκης, στην οποία αγωνίστηκε σε μόλις τέσσερις αγώνες του ελληνικού πρωταθλήματος με μέσο όρο 8,5 πόντων και 2,3 ριμπάουντ.
Η τελευταία αποπλάνηση
Κληρονομιά
Η τελευταία αποπλάνηση έχει γίνει Καλτ ταινία την πάροδο του χρόνου και ο κύριος χαρακτήρας του, η Bridget Gregory, έχει αναγνωριστεί ως μία από τις πιο εμβληματικές Φαμ φατάλ στην ιστορία του κινηματογράφου. Το 2019, το Βρετανικό Ινστιτούτο Κινηματογράφου συμπεριέλαβε την ταινία, μαζί με Το κορίτσι που εξαφανίστηκε και το Θάνατος Σου Πάει Πολύ , σε ένα πρόγραμμα αφιερωμένο στην εξερεύνηση των «πονηρών συναρπαστικών γυναικείων χαρακτήρων στην οθόνη». Η ταινία εμφανίστηκε επίσης στη σειρά Νεο-νουάρ της The Criterion Channel τον Ιούλιο του 2021. Ένα σίκουελ, Η τελευταία αποπλάνηση II, κυκλοφόρησε το 1999. Ωστόσο, δεν είχε κανένα από το αρχικό καστ και πρωταγωνίστησε η Joan Severance ως Μπρίτζετ Γκρέγκορι.
Ζερμαίν Γουόκερ
Καριέρα
Τη σεζόν 2005-06, φόρεσε τη φανέλα της BCM Γκρέιβλαϊνς από τη Γαλλία, με την οποία έπαιξε στο Eurocup του 2006. Συνέχισε την καριέρα του στη Λατινική Αμερική, παίζοντας στη Βενεζουέλα, το Μεξικό και την Κολομβία μέχρι το 2012, όταν και αποσύρθηκε από την ενεργό δράση σε ηλικία 35 ετών.
Η τελευταία αποπλάνηση
Παραπομπές
<References/>
Εξωτερικοί σύνδεσμοι
Κατηγορία:Αμερικανικές ανεξάρτητες ταινίες Κατηγορία:Ταινίες γυρισμένες στη Νέα Υόρκη (πολιτεία) Κατηγορία:Ταινίες τοποθετημένες στην Νέα Υόρκη (πολιτεία) Κατηγορία:Ταινίες που αφορούν την ενδοοικογενειακή βία Κατηγορία:Αμερικανικές αστυνομικές θρίλερ ταινίες Κατηγορία:Ταινίες του 1994 Κατηγορία:Αγγλόφωνες ταινίες Κατηγορία:Αμερικανικές αισθηματικές δραματικές ταινίες Κατηγορία:Νεο-νουάρ ταινίες Κατηγορία:Αμερικανικές ταινίες
Ζερμαίν Γουόκερ
Πηγές
Κατηγορία:Καλαθοσφαιριστές Άρη Κατηγορία:Καλαθοσφαιριστές Γκραβλίν Κατηγορία:Καλαθοσφαιριστές Κολόμπους Ρίβερντραγκονς Κατηγορία:Καλαθοσφαιριστές Χάντσβιλ Φλάιτ Κατηγορία:Καλαθοσφαιριστές βενεζουελάνικων συλλόγων‎ Κατηγορία:Καλαθοσφαιριστές ιταλικών συλλόγων Κατηγορία:Καλαθοσφαιριστές ισραηλινών συλλόγων‎‎ Κατηγορία:Καλαθοσφαιριστές κολομβιανών συλλόγων Κατηγορία:Καλαθοσφαιριστές μεξικανικών συλλόγων
Μυοπάθεια
Στην ιατρική, η μυοπάθεια είναι μία μυική πάθηση στην οποία οι μυικές ίνες δεν λειτουργούν για κάποιον από τους πολλούς υπάρχοντες λόγους, οδηγώντας στην μυική αδυναμία. Όπως λέει και η ίδια η λέξη, μυοπάθεια σημαίνει πάθηση του μυός. Αυτό το νόημα υποδεικνύει ότι το κύριο πρόβλημα βρίσκεται εντός του μυός, και όχι στα νεύρα (νευροπάθειες ή νευρογενείς διαταραχές) ή στον εγκέφαλο. Οι μυικές κράμπες, η δυσκαμψία και οι σπασμοί μπορούν επίσης να σχετίζονται με τη μυοπάθεια.
Οι παθήσεις των μυών ταξινομούνται ως νευρομυικής ή μυοσκελετικής φύσης. Ορισμένες καταστάσεις, όπως η μυοσίτιδα, μπορούν να θεωρηθούν και νευρομυικής και μυοσκελετικής φύσης.
Είδη
Επειδή η μυοπάθεια είναι ένας γενικός όρος, διακρίνονται αρκετές ομάδες, που χωρίζονται σε συγγενείς και επίκτητες
Συμπτώματα
Μυική αδυναμία, μυικές κράμπες, δυσκαμψία και τέτανος.
Θεραπεία
Επειδή τα διάφορα είδη μυοπαθειών προκαλούνται μέσω διαφορετικών οδών, δεν υπάρχει μία μεμονωμένη θεραπεία για τις μυοπάθειες. Η θεραπεία ποικίλει από την αντιμετώπιση των συμπτωμάτων έως τις πολύ συγκεκριμένες θεραπείας στις οποίες στοχεύεται το αίτιο. Οι θεραπείες σήμερα περιλαμβάνουν την φαρμακοθεραπεία, την φυσιοθεραπεία, τους κηδεμόνες υποστήριξης, το χειρουργείο, και ακόμη και τον βελονισμό.
Αναφορές
Κατηγορία:Μυοσκελετικές παθήσεις
Μη επιβλεπόμενη μάθηση
Η μη επιβλεπόμενη μάθηση αποτελεί κατηγορία της μηχανικής μάθησης, στόχος της οποίας είναι η ανακάλυψη πιθανής δομής που μπορεί να κρύβεται πίσω από μη χαρακτηρισμένα δεδομένα. Εφόσον τα παραδείγματα τα οποία χρησιμοποιούνται δεν είναι χαρακτηρισμένα, δεν υπάρχει σφάλμα ή σήμα ανταμοιβής για να αξιολογηθούν οι πιθανές λύσεις. Αυτό είναι που διακρίνει την μη-επιβλεπόμενη μάθηση από την επιβλεπόμενη μάθηση και την ενισχυτική (ημι-επιβλεπόμενη) μάθηση.
Κατηγορία:Μηχανική μάθηση
Εκχριστιανισμός
Εκχριστιανισμός (εκ + χριστιανισμός) ονομάζεται η προσχώρηση στη χριστιανική θρησκεία με αποκήρυξη της προηγούμενης θρησκευτικής πίστης, είτε με την πειθώ είτε με τη βία. Το φαινόμενο του προσηλυτισμού στον Χριστιανισμό υπήρξε σε όλες τις εποχές λόγω της εντολής του Ιησού «πορευθέντες μαθητεύσατε πάντα τα έθνη» (Ματθ. κη,19) και πραγματοποιείτο άλλοτε ειρηνικά και άλλοτε με φαινόμενα ακραίας βίας.
Η πρώτη εκδήλωση βίαιου εκχριστιανισμού ήταν επί του βυζαντινού αυτοκράτορα Θεοδόσιου, όταν και απαγορεύτηκε κάθε άλλη λατρεία. Με διατάγματα απαγορεύτηκε η είσοδος στους αρχαίους ναούς με ποινή θανάτου.
Από τα πιο έντονα γεγονότα βίαιου εκχριστιανισμού συντελέστηκαν από τους ρωμαιοκαθολικούς, Ισπανούς κονκισταδόρες τον 16ο αιώνα, στην κατάκτηση της Κεντρικής και Νότιας Αμερικής από τη χώρα τους.
Στη διάρκεια των επιχειρήσεων αυτών, πολλοί ιστορικοί υπογραμμίζουν τις ωμότητες των Ισπανών ενάντια στους ιθαγενείς και τον θρησκευτικό φανατισμό τους που οδήγησε σε βίαιο εκχριστιανισμό των ντόπιων πληθυσμών, με υποχρεωτικές βαπτίσεις κ.ά. Ελάχιστα φωτεινά παραδείγματα υπήρξαν που προστάτεψαν τους ντόπιους από τη βία, η οποία συνεχίστηκε και μετά την κατάκτηση των περιοχών τους.
Στα μέσα του 13ου αιώνα η Ιερά Εξέταση είχε εγκατασταθεί σχεδόν σε όλες τις μεγάλες ευρωπαϊκές χώρες ενώ από τα μέσα του 14ου και τις αρχές του 15ου αιώνα το έργο της άρχισε να εξασθενεί παντού, εκτός από την Ισπανία, όπου την περίοδο αυτή κάνει τη σκληρότερη επανεμφάνισή της, και μεταβάλλεται σε ένα πολιτικό όργανο εξόντωσης στα χέρια των ρωμαιοκαθολικών βασιλέων.
Πσιτότσνο
Το Πσιτότσνο (Przytoczno) είναι χωριό της Γκμίνα Γεζιοζάνι, στο Πόβιατ Λουμπάρτουφ του Βοεβοδάτου Λούμπλιν στην ανατολική Πολωνία. Βρίσκεται περίπου 29 χιλιόμετρα βορειοδυτικά του Λουμπάρτουφ και 47 χιλιόμετρα βορειοδυτικά της πρωτεύουσας του βοεβοδάτου, Λούμπλιν.
Το χωριό έχει πληθυσμό 1.100 κατοίκων.
Παραπομπές
Κατηγορία:Χωριά της Πολωνίας Κατηγορία:Χωριά του Πόβιατ Λουμπάρτουφ
Τάκιτζι Κομπάγιασι
Ο Τάκιτζι Κομπάγιασι (小林 多喜二, Κομπάγιασι Τάκιτζι, 13 Οκτωβρίου 1903 – 20 Φεβρουαρίου 1933) ήταν Ιάπωνας συγγραφέας προλεταριακής λογοτεχνίας.
Βιογραφία
Είναι περισσότερο γνωστός για το διήγημα του Κανικόσεν (Kanikōsen) ή Πλοίο Κονσερβοποιίας Καβουριών, που δημοσιεύθηκε το 1929. Στο έργο αυτό διηγείται την ιστορία εργατών, ψαράδων, ναυτικών και κονσερβοποιών, τη σκληρή ζωή τους στο πλοίο και την εξέγερση τους ενάντια στην εταιρία και στα αφεντικά τους.
Ο νεαρός συγγραφέας απεβίωσε δύο χρόνια μετά την δημοσίευση του έργου του, μετά από βίαιο βασανισμό από την αστυνομία του Τόκιο, σε ηλικία 29 ετών. Είχε συλληφθεί με την κατηγορία ότι ήταν ύποπτος για παροχή οικονομικής στήριξης στο Ιαπωνικό Κομμουνιστικό Κόμμα.
Τα κύρια έργα του έχουν μεταφραστεί σε πολλές γλώσσες, όπως ρωσικά, κινέζικα, αγγλικά, κορεάτικα, ισπανικά, ιταλικά, πορτογαλικά, γερμανικά, γαλλικά, πολωνικά και νορβηγικά.
Παραπομπές
Κατηγορία:Ιάπωνες συγγραφείς Κατηγορία:Συγγραφείς του 20ού αιώνα
Staphylinidae
Οι Σταφυλινίδες (Staphylinidae) αποτελούν μια οικογένεια εντόμων. Κατατάσσονται στην τάξη των Κολεοπτέρων (Coleoptera) και στην υπόταξη Polyphaga. Στην Ευρώπη αναφέρονται τριάντα δυο υποοικογένειες. Παγκοσμίως αναφέρονται περίπου 47 χιλιάδες είδη και υποτίθεται, πως πολλά είδη ακόμα δεν έχουν καταγραφεί.
Μορφολογικά χαρακτηριστικά των ακμαίων
Κατά κανόνα τα είδη των σταφυλινίδων αναγνωρίζονται εύκολα. Μοιάζουν με ψαλίδες χωρίς ψαλίδα. Έχουν επίμηκες σώμα, κατά κανόνα μικρού μήκους. Τα μεγαλύτερα είδη φτάνουν τα 35 χιλιοστόμετρα. Τα χρώματα μπορούν να είναι ζωηρά.
Το κεφάλι δείχνει μπρος τα εμπρός. Οι γερές άνω γνάθοι καταλήγουν σε κοφτερή ακμή. Οι κεραίες κατά κανόνα αποτελούνται από ένδεκα μέρη, μερικές φορές από δέκα μέρη και σε σπάνιες περιπτώσεις μόνο από εννιά μέρη. Έχει μεγάλη σημασία για την ταξινομία των σταφυλινίδων, που εκφύονται οι κεραίες στην κεφαλική κάψα.
Οι μπροστινές πτέρυγες είναι καλά χιτινισμένες και χρωματισμένες, αλλά μάλλον μαλακές. Είναι πολύ κοντές και αφήνουν το μεγάλο μέρος της κοιλιάς ακάλυπτο. Οι οπίσθιες πτέρυγες κατά κανόνα είναι καλά αναπτυγμένες. Είναι διαφανές και η νεύρωση είναι σχετικά απλά. Δεν υπάρχουν εγκάρσιες φλέβες που σχηματίζουν κλειστά κελιά. Στην στάση ηρεμίας οι οπίσθιες πτέρυγες είναι διπλωμένες κάτω από τα έλυτρα. Για την δίπλωση σημαντικό ρόλο παίζουν η άκρη της κοιλίας και η οπίσθια άκρη του προτελευταίου μεγάλου τεργίτη της κοιλίας. Αυτή σχηματίζει μια λουρίδα που αποτελείται από μια στοίβα μερικών μεμβρανών. Η στοίβα λειτουργεί ως χτένι και με αυτήν το έντομα εξομαλύνει τα οπίσθια φτερά από κάτω, πριν τα σπρώχνει κάτω από τις μπροστινές πτέρυγες με την άκρη της κοιλίας (βίντεο Εικ. 1) Συναντούμε κοντά έλυτρα και σε άλλες οικογένειες κολεοπτέρων και στις πιο πρωτογενές ταξινομικές ομάδες των σταφυλινίδων τα έλυτρα είναι ακόμα μεγαλύτερα (Εικ. 13).
Η κοιλία αποτελείται από οχτώ μεγάλα ουρομερή και δυο μικρά τμήματα, που ανάλογα με το ειδικό ανήκουν και τα δυο στο ένατο ουρομερή, ή το ένα τμήμα εκπροσωπεύεται το ένατο και το άλλο το δέκατο ουρομερή. Ο πρώτος επιφανής ουροστερνήτης ανήκει πια στο τρίτο ουρομερή. Γενικά στα κολεόπτερα όλοι οι τεργίτες της κοιλίας είναι μεμβρανώδεις στις σταφυλινίδες όμος μόνο οι δυο πρώτοι τεργίτες είναι μεμβρανώδεις. Οι ακόλουθοι τεργίτες είναι καλά χιτινισμένοι όπως και όλοι οι στερνίτες. Οι διάφοροι κοιλιακοί δακτύλιοι μπορούν να κινούνται μεταξύ τους.
Πρέπει να παρατηρούμε, πως οι διαφορές του εξωσκελετού διάφορων ειδών πολλές φορές είναι τόσο μικρές, πως για τον σωστό προσδιορισμό του είδους ένα παρασκεύασμα των γεννητικών οργάνων είναι απαραίτητο. Η διαδικασία για παρασκευάσματα των γεννητικών οργάνων στα κολεόπτερα καθορίστηκε στα είδη των σταφυλινίδων.
Βιολογία
Οι σταφυλινίδες κατά κανόνα κυνηγούν άλλα μικρά ζώα. Μερικά μικρά είδη τρέφονται και από φυτικά υλικά, αλλά ακόμα δεν είναι γνωστά πως τρέφονται αποκλειστικά από αυτά. Το μεγάλο μέρος των ειδών συναντούμε στο έδαφος μέσα σε οργανικά κατάλοιπα. Μία ομάδα απαντάται κάτω από το φλοιό δέντρων, όπου κυνηγούν βλαβερά έντομα. Άλλα είδη είναι εξειδικευμένες στη συμβίωση με αποικίες μυρμηγκιών. Διακρίνονται είδη που απλά συμβιώνουν με τους ξενιστές. Άλλα είδη κλέβουν τροφή, αυγά ή προνύμφες. Άλλα είδη αναισθητοποιούν τους ξενιστές και τα τρώνε μετά. Σε άλλα είδη τα κολεόπτερα παράγουν ουσίες, που τρώγονται από τα μυρμήγκια και τα μυρμήγκια δείχνουν διάφορα είδη φροντίδας για τους ξένους τους, ενώ εκμεταλλεύονται από αυτούς. Άλλα είδη σταφυλινίδων συναντούμε μόνο στις φωλιές ορισμένων πουλιών ή τρωκτικών. Το είδος Velleius dilatatus (Εικ. 2) αναπαράγεται μόνο σε αποικίες του σκούρκους Vespa crabro.
Σε μερικά είδη παρατηρείται μία εκτεταμένη φροντίδα για τους απόγονους. Στο είδος Bledius rastellus η μητέρα ψάχνει και συσσωρεύει ένα ποσό νηματοειδών φυκών σε υπόγειο στοά και τοποθετεί δύο αυγά πάνω σε αυτών. Τα φύκη αποτελούν την τροφή για τις προνύμφες. Κατά κανόνα διακρίνονται τρία προνυμφιακά στάδια. Μια ιδιαίτερα περίπτωση παρατηρούμε στο είδος Aleochara curtula. Η προνύμφη του πρώτου σταδίου δείχνει την τυπική μορφή, που αναφέρθηκε πιο πάνω. Ψάχνει για πλαγγόνα μύγας και εισβάλλει σε αυτήν. Εκεί πραγματοποιείται ή έκδυση. Στο δεύτερο προνυμφικό στάδιο κεραίες, οφθαλμίδια, κέρκοι και πόδια είναι μόνο κατά μέρος αναπτυγμένα. Η προνύμφη είναι χονδρή και άχρωμη. Στο τρίτο στάδιο η προνύμφη αποκτάει πάλι την δυνατότητα να περπατήσει και έχει κεραίες, οφθαλμίδια και κέρκους. Αφήνει τον εξωσκελετό της πλαγγόνας, που εν το μεταξύ κατανάλωσε και εισβάλλει στο χώμα για την νύμφωση.
Ταξινομικές παρατηρήσεις
Οι συγγενείς οικογένειες και υπεροικογένειες των σταφυλινίδων απεικονίζεται στον πίνακα 1. Μια απεικόνιση των ταξινομικών σχέσεων μέσα στις σταφυλινίδες δείχνει ο πίνακας 2.
Αναφορές
Κατηγορία:Κολεόπτερα